
	Comisia pentru buget, finanţe şi bănci
	
	Bucureşti,        

Nr. 22/55/11.02.2009


Biroul Permanent

al

Camerei  Deputaţilor

Vă înaintăm, alăturat, raportul asupra propunerii legislative privind modificarea  şi completarea  art. 176 din Legea  571/2003 privind Codul fiscal, cu care comisia noastră a fost sesizată în fond cu adresa Biroului Permanent nr.PL.x 66  din  25 februarie 2008.
	PREŞEDINTE,

Viorel Ştefan

	Comisia pentru buget, finanţe şi bănci
	
	Bucureşti,    

Nr. 22/55/11.02.2009


RAPORT

propunerii legislative privind modificarea şi completarea
art. 176 din Legea 571/2003 privind Codul fiscal
Cu adresa nr. 66 din 25 februarie 2008, Biroul Permanent conform art.95 din Regulamentul Camerei Deputaţilor, republicat, a sesizat pentru examinare şi avizare în fond, Comisia pentru buget, finanţe şi bănci cu propunerea legislativă privind modificarea şi completarea art. 176 din Legea 571/2003 privind Codul fiscal.
La întocmirea raportului s-a avut în vedere avizul favorabil al Consiliului Legislativ şi avizul negativ al Comisiei juridice, de disciplină şi imunităţi.
Prezenta propunere legislativă are ca obiect de reglementare  modificarea şi completarea art. 176 din Legea nr. 571/2003 privind Codul fiscal, cu modificările şi completările ulterioare, în sensul stabilirii accizei reduse aplicabile motorinei utilizată în agricultură, silvicultură şi piscicultură.
Propunerea legislativă face parte din categoria legilor ordinare, potrivit art. 76 din Constituţia României, republicată.
La dezbaterea propunerii legislative a participat, în conformitate cu prevederile art. 54 şi 55 din Regulamentul Camerei Deputaţilor, republicat doamna Iordache Graţiela – secretar de stat la Ministerul Finanţelor Publice.
La lucrările comisiei au participat  31 deputaţi, din totalul de 31 membri ai comisiei.

Raportul comisiei a fost adoptat cu unanimitate de voturi. 
Propunerea legislativă a fost respinsă de Senat în şedinţa din data de 18 februarie 2008.
Propunerea legislativă, potrivit art. 75 din Constituţia României, republicată şi a art. 92 din Regulamentul Camerei Deputaţilor, republicat este de competenţa decizională a Camerei Deputaţilor .
In urma dezbaterii propunerii legislative privind modificarea şi completarea art. 176 din Legea 571/2003 privind Codul fiscal, în şedinţa din data de 10 februarie 2009, comisia propune Plenului Camerei Deputaţilor respingerea, deoarece legislaţia naţională care reglementează regimul accizelor a fost armonizată în totalitate cu directivele comunitare în domeniu, inclusiv pentru produsele energetice, atât din punct de vedere al sferei de aplicare, cât şi din punct de vedere al facilităţilor de la plata accizelor.
Deasemenea precizăm că reprezentanţii Ministerului  Finanţelor Publice s-au angajat în elaborarea unui proiect al Codului Fiscal  unitar integrat şi armonizat cu directivele Uniunii Europene, precum şi cu realităţile economice.
	PREŞEDINTE,

Viorel Ştefan
	SECRETAR,

Iuliu Nosa


             Consilier parlamentar:
    
Ene Giorgiana

